چالاکیی ئێشکگێریی ئازاڎی جە ٢٥و حوزەیرانوو ٢٠١٢یۊ شاروو ستراسبۊرگوو فەڕەنساینە پەی بەدیئارڎەی ئازاڎیی جەستەیی ڕابەروو گەلوو کورڎی"عەبدوڵڵا ئۊجەلان"ی و ماڕای گۊشەگیری دەسش پەنە کەرڎەن و چالاکییەکە ماوەو ٥٥٧ حەفتان ملۊ ڕاوە. پەی لوایڕاوەو چالاکیی ئی حەفتەیە گرووپێوە جە شاروو ڤیەنناو پایتەختوو نەمسایۊ، لوێنۍ پەی ستراسبۊرگی و چاگە چالاکییەکەی کەرا.
گرووپە ئێشکگێرەکەو ڤیەننای پێک ئامێنۍ جە :"ئۊزان شێخان ئۊغڵو، یەکتان حیلوان و تاتەو مەتین کۊبانۍ" .
قسەکەروو گرووپەکەی" ئۊزان شێخان ئۊغڵو" واتش، ئازاڎیی ڕابەروو گەلوو کورڎی"عەبدوڵڵا ئۊجەلان" ئازاڎیی گرڎوو گەلان و واتیچش، پێویسا گرڎوو گەلا پێوە ڕابەروو گەلوو کورڎی"عەبدوڵڵا ئۊجەلان"ی ئازاڎ کەرا. "شێخان ئۊغڵو" داواش جە یۊبییەو ئەورووپای و کۊمیتەو ناستەی ئەشکەنجەی کەرڎە و واتش: "ماوەو ٢٤ ساڵۍ ڕابەرایەتیما گۊشەگیرا، ماوەو دووۍ ساڵان حیچ خەبەر و زانیاریێوەما نییا سەرش.  ئێمە چنڎین ساڵێن ئینایمۍ وەرڎەموو ئەنجومەنوو ئەورووپاینە، وەلێم ئەورووپا لاڵا، مەوینۊ مەژنەوۊ و دووەڕوون. ئێمە گەرەکمانە دەمودەس هاگاڎاری و خەبەرما جە ڕابەرایەتیما بۊ".
"شێخان ئۊغڵو" بۊنەو کەوتەی بوومەلەرزەکەیۊ، سەرەوەشییش ئۊو گەلوو کورڎی و گەلای  تەری کەرد، داواش جە گەلوو کورڎی کەرڎە، کە پەشتگیری جە وەنەقۊمیایا بوومەلەرزەکەی کەرا.
جە دمایی قسەکاشنە "شێخان ئۊغڵو" واتش: "جە خەتەو ڕابەرایەتینە بازنێوە وەش کەرمۍ و جە ساڵەو ٢٠٢٣ێنە ڕابەرایەتیما ئازاڎ کەرمۍ" .
س.ز
